་སྒྱུ་ལུས་འོད་སྣང་དུ་གྲོལ་བ། གསང་
བ་ལྔ་ལྡན་ལྷ་སྐུར་སྨིན་པའོ། །དེའི་ཚེ་རང་བབས་ཡེ་ནས་ངང་གནས་ལས། བློ་མདུན་དང་
བྲལ་བའི་ངང་ལ་བསྒོམ་དུ་མེད་པའི་དོན་དང་། བརྗོད་དུ་མེད་པའི་ཡེ་ཤེས་ཆེན་པོའི་ཐོག་
ཏུ་ཁེལ་བས་ན་ཚད་ཕེབས་ཞེས་པའོ། །
སྣང་བ་ནི། དེ་ལྟར་ཤར་བའི་ཐོག་ཏུ་རྒྱུན་བབ་ཙམ་རེ་ཞིག་གནས་པའོ། །ད་དུང་
རིག་པ་ཉིད་མཆོག་ཏུ་མི་འགྱུར་བའི་ཡེ་ཤེས་ཆེན་པོ་མངོན་དུ་བྱ་བ་ནི། ཡུལ་སྣང་བ་གསུམ་
གྱི་ལྷུན་གྲུབ་ཐུགས་རྗེའི་རྩལ་སྣང་ལ། ཤེས་བྱའི་ཡུལ་ལས་འདས་པའི་གཉིས་མེད་ཟུང་
གཇུག་ཆེན་པོ་སྣང་ལ་འཛིན་མེད། དབྱིངས་རིག་འཕོ་འགྱུར་མེད་པའི་ངང་བཞག་ཉིད། ཡེ་
ཤེས་ཀྱི་མིག་སྟེ་ལམ་མེ་བ་ཉིད་ཀྱི་རང་ངོར་གཉིས་སྣང་གི་གཟུང་ཡུལ་དང་བྲལ་བ་དེ་ཕྱེ་བ།
དྭངས་མ་གསུམ་གྱི་གཡོ་མེད་དུ་བལྟས་པས། འགྱུར་མེད་ཐིག་ལེ་ཆེན་པོ་འོད་ལྔའི་དབུས་སུ།
སངས་རྒྱས་ཁོ་ནས་མཁྱེན་པའི་ཡེ་ཤེས་ཀྱི་རང་གཟུགས་ཀུན་བཟང་རིགས་ལྔ་ཡབ་ཡུམ་
གདོད་ནས་བཞུགས་པ་དེ་མངོན་སུམ་གསལ་བ་ཡིན་ཏེ། མདོར་བསྡུ་ན། ཆོས་ཉིད་ཟད་
353

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
པའི་སྣང་བ་ཞེས་ཏེ། ཆོས་ཉིད་ནི་དངོས་པོའི་གནས་ལུགས་ཕྱིན་ཅི་མ་ལོག་པ་མངོན་དུ་
བྱས་པ་ཡིན་ལ། ཟད་པ་ནི་སྤངས་བྱ་དང་གཉེན་པོ་ལས་འདས་པས། གྲུབ་པའི་ཞེན་པ
ཟད་དེ་ཅིར་ཡང་གྲུབ་པ་མེད་པའོ། །དེའི་ཚེ་ངོ་བོའི་སྣང་བ་ལ་མཁས་པའི་སྐུའི་དེ་བཞིན་
ཉིད་ཀ་ནས་དག་པ། རང་བཞིན་གྱི་སྣང་བ་ལ་མཁས་པའི་འོད་སྣང་ཐིག་ལེ་དེ་བཞིན་ཉིད་
ཀ་ནས་དག་པ། ཐུགས་རྗེའི་སྣང་བ་ལ་མཁས་པའི་གཟིགས་སྣང་ཐམས་ཅད་མཁྱེན་པའི་
ཡེ་ཤེས་སུ་ཀ་ནས་དག་པ། དེའི་དུས་སུ་རང་བཞིན་ལྷུན་གྲུབ་ཀྱི་སྣང་བ་ནི། སྐུ་དང་ཡེ་ཤེས་
རོལ་པར་བསམ་གྱིས་མི་ཁྱབ་པ་ཤར་ཡང་། མཐའ་གང་ལའང་མི་གནས་པར། སྐུ་དང་
ཐུགས་དབྱེར་མེད་དུ་འདྲེས་པ་ངོ་བོ་རང་བཞིན་ཐུགས་རྗེ་གསུམ་གྱིས་སེམས་ཅན་གྱི་དོན་
ལྷུན་གྲུབ་ཏུ་བྱེད་པའོ། །དེ་ལྟར་ལམ་བཞིའི་ལག་ཅན་གྱི་སྣང་བ་བཞི་གཏན་ལ་ཕབ་ནས།
ཐེག་དགུའི་མགོ་ཞེས་པའི་མཚུངས་དོན་བཤད་པ་ནི། དང་པོ་ཉན་ཐོས་ཀྱི་ཐེག་པས།
འཁོར་བ་མཐའ་དག་སྡུག་བསྔལ་གྱི་རང་བཞིན་དུ་ཤེས་པའི། ཐར་པ་དམ་པའི་ལམ།
བདེན་པ་བཞི་ལ་ཞུགས་ནས། རང་དོན་གྱི་ཕུང་པོར་བདེན་འཛིན་གྱིས་འཆིང་བ་སྤང་ལ།
གང་ཟག་གི་བདག་མེད་བསྒོམ་ནས་འཁོར་བའི་རྒྱུན་བཅད་པས། དགྲ་བཅོམ་མངོན་དུ་
བྱེད་པའོ། །
གཉིས་པ་རང་རྒྱལ་གྱི་ཐེག་པས། ཕུང་སོགས་རང་བཞིན་མེད་པར་རྟོགས་པའི་
ཐོག་ཏུ། ཕྱི་རོལ་གྱི་གཟུང་བ་ཡུལ་གྱིཆོས་རགས་པ་རྣམ་སྣང་ལ་ཞེན་མེད་ཆུ་ཟླ་ལྟ་བུའི་
ཚུལ་གྱིས། རྟེན་འབྲེལ་བཅུ་གཉིས་ལུགས་འབྱུང་དང་ལུགས་བཟློག་ཏུ་བསྒོམས་པས།
ཉོན་མོངས་པ་རང་སར་གྲོལ་བའི་རང་སངས་རྒྱས་མངོན་དུ་བྱེད་པའོ། །དེ་གཉིས་ཀའི་
ལྷག་པར་ཚུལ་ཁྲིམས་གྱི་བསླབ་པ་དང་། ཏིང་ངེ་འཛིན་གྱི་ཕུང་པོ་ལ་སྦྱངས་ཤིང་གོམ་པར་
བྱེད་པས། འདུལ་བ་དང་མདོ་སྡེའི་ཐེག་པ་གཉིས་ཀ་བསྟན་པའོ། །གསུམ་པ་བྱང་སེམས་
ཀྱི་ཐེག་པ་ནི། ཆོས་ཐམས་ཅད་རང་བཞིན་མེད་པར་ནམ་མཁའ་ལྟར་རྟོགས་ཤིང་། སྙིང་རྗེ་
354

བོད་གཉིས་པ་ཟབ་གཏེར་གྱི་སྐོར།
ཆེན་པོ་གཞན་དོན་རླབས་པོ་ཆེ་སྤྱོད་པའི་རྒྱུ་དམ་པ་བདེན་པ་གཉིས་ཀྱི་ཚུལ་ཏེ། དེ་ལ་རྒྱུ་
འབྲས་མི་བསླུ་བར་ངེས་པའི་ཆོས་ཅན་མཚན་མར་སྣང་བའི་བློའི་ཡུལ་དུ་སྣང་རུང་རྣམས་
ནི་ཀུན་རྫོབ་ཀྱི་བདེན་པ་སྟེ། རྒྱུད་བླ་མའི་འགྲེལ་པར། ལམ་བདེན་ཐམས་ཅད་ནི་འདུས་
བྱས། འདུས་བྱས་ཐམས་ཅད་ནི་ཀུན་རྫོབ་ཏེ། ཅེས་པ་དང་། ཆོས་ཉིད་རང་བཞིན་དུ་
གནས་པའི་སྟོང་ཉིད་དང་རྗེས་སུ་མཐུན་པའི་ཤེས་རབ། སྤྲོས་པ་རྣམ་པར་ཞི་བའི་རྣམ་པ་
དང་བཅས་པ་ནི། དོན་དམ་པའི་བདེན་པ་སྟེ། བདེན་གཉིས་ལས། སྐྱེ་མེད་སྤྲོས་ཀུན་ཞི་བ་
ལས། །དོན་དམ་ཞེས་པའི་བརྡ་མཛད་དོ། །ཞེས་གསུངས་པས།ཆོས་ཀུན་ལྐོག་ཏུ་མ་ལུས་པ།
ཏིང་ངེ་འཛིན་དུ་མ་ལས་དབང་བསྒྱུར་བས་ན་མངོན་པའི་སྡེ་སྣོད་དོ། །བཞི་པ་ཕྱི་ཐུབ་པའི་
རྒྱུད་ཀྱིས་རྣམ་པར་བཞག་པ་ལ་གསུམ་ལས། ཀྲྀ་ཡ་བྱ་བའི་རྒྱུད་ཀྱི་ཐེག་པ་ལའང་། དག་
པ་གསུམ་དང་གཙང་སྦྲ་གསུམ་སྤྱོད་པས། བདག་དང་ལྷ་གཉིས་རྗེ་འབངས་ཀྱི་ཚུལ་དུ་
བསྒྲུབ་པའི་དངོས་གྲུབ་འདོད་པ་སྟེ། ལུས་དག་པས་ལྷ་སྐུར་བསྒོམས་ཏེ་ཁྲུས་གསུམ་དང་
གོས་གསུམ་རྗེ་བ། དཀར་གསུམ་མངར་གསུམ་བརྟེན་པ། དམིགས་ཡུལ་གྱི་གནད་གསུམ་དེ།
སྐུ་གཟུགས་བརྙན་ལ་དམིགས་པའི་རྣམ་པ་གསལ་བ། གསུང་ཡིག་འབྲུ་ལ་དམིགས་པས་
སྒྲ་གྲགས་སྔགས་དང་། ཐུགས་ཕྱག་མཚན་མ་དཔེ་ལས་སྡེབ་ཆད་སོང་ཞེས་བཤད་འདུག གྱི་རྣམ་པ་
གསུམ་ནི། ཤ་ལྔ་བདུད་རྩི་ལྔ་ལོངས་སུ་སྤྱོད་ཅིང༌། རིགས་མ་བརྟེན་པ་སོགས་སྤངས་
བླངས་དང་གཙང་སྨེ་མེད་པས་ཁྱད་པར་དུ་འཕགས་ཤིང་། བདུན་པ་རྒྱུད་མ་ཧཱ་ཡོ་གའི་ཐེག་
པ་ནི། ལྟ་བ་བདེ་སྟོང་དབྱེར་མེད་ཀྱི་ངང་ནས། ཐབས་བསྐྱེད་པའི་རིམ་པ་གཙོ་བས། ཏིང་
ངེ་འཛིན་གསུམ་གྱིས་ཉམས་སུ་ལེན་པ་སྟེ། དེ་བཞིན་ཉིད་ཀྱི་ཏིང་ངེ་འཛིན་ནི། གཞི་སྐྱེ་བ་
མེད་པར་རྟོགས་མེད་དུ་སང་ངེ་སལ་ལེ་བའོ། ཀུན་ཏུ་སྣང་བའི་ཏིང་ངེ་འཛིན་ནི། ཀུན་ཁྱབ་
མདངས་འགག་པ་མེད་པར་སྙིང་རྗེ་ཤར་བས བྱང་ཆུབ་ཀྱི་དོན་དེ་ཉིད་གསལ་ལ་འགགས་མེད་མ་
ཡེངས་པའི་ཚུལ་དུ་བསྒོམས་པའོ། །རྒྱུའི་ཏིང་ངེ་འཛིན་ནི། ཧཱུཾ་ལས་སེམས་དཔའ་སུམ་
355

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བརྩེགས་བསྒོམ་པ་སྟེ། ཀ་ལ་དམིགས་པས་དྲན་བསམ་ཐམས་ཅད་ཏིང་ངེ་འཛིན་གྱི་ལྷར་
གསལ་བ། ལྷ་ཡེ་ཤེས་སེམས་དཔའ་དང་། བདག་དམ་ཚིག་སེམས་དཔའ་གཉིས་རྗེ་ཁོལ་
གྱི་རྣམ་པས། ཐུན་མོང་གི་དངོས་གྲུབ་ལ་ཀུན་རྫོབ་མི་སྤོངས། མཆོག་གི་དངོས་གྲུབ་ལ་
དོན་དམ་སེམས་ཉིད་ལས་ཁྱད་མི་བསྒྲུབ། ལྷ་མོ་རྣམས་དང་ཕན་ཚུན་བལྟས་པ་ལས་བྱུང་
བའི་བདེ་བས་ཚིམས་པའོ། །
ལྔ་བ་སྤྱོད་རྒྱུད་ཨུ་པའི་ཐེག་པ་ལའང་། སྤྱོད་པ་ཀྲྀ་ཡ་ལྟར་སྤྱོད་ལ། ལྟ་བ་ཡོ་ག་
ལྟར་འདོད་པས་མ་ནིང་གི་ཐེག་པ་ཞེས་བྱ་སྟེ། དམིགས་པ་མངོན་བྱ་ལྔ་ལ་དམིགས་པའི་
དཀྱིལ་འཁོར་ཀྱི་རྒྱལ་མཆོག་བསྒྲུབ་ནས་ལམ་མངོན་ཏུ་བྱེད་པའོ། །དེར་ནི་འཛུམ་ཞིང་
རྒོད་པའི་བདེ་བས་རྣམ་པར་རོལ་བ་ཉིད་དོ། །དྲུག་པ་ཡོ་ག་རྣམ་པར་གྱི་རྒྱུད་ཀྱི་ཐེག་པ་ནི།
ལས་རྒྱལ་མཆོག་དང་དོར་ཀྱི་མཆོག་གཉིས་ལས། ལས་འཐོར་བུ་པ་ནི། ཆོ་གའི་ཡན་ལག་
གང་ཡང་རུང་བ་ལ་བརྟེན་ནས་བྱང་ཆུབ་འདོད་པ་སྟེ། མཆོད་པ་དང་སྦྱིན་སྲེག་དང་བསྙེན་
པ་ལྟ་བུ་ལ་རྒྱུན་དུ་འབད་དོ། །ལས་རྒྱལ་མཆོག་ནི། དེ་དག་ཐམས་ཅད་དཀྱིལ་འཁོར་
བསྒྲུབ་པའི་ཡན་ལག་ཏུ་ཉམས་སུ་ལེན་ལ། དཀྱིལ་འཁོར་རྒྱལ་མཆོག་ནི། སའི་ཆོ་ག་ནས་
དབུ་མར་བ་དང་། བསྡུ་ཆོག་ས་ན་གང་ཟག་ཅིག་གི་ལམ་དུ་བཞག་པའོ། །དེ་ལའང་ཏིང་
ངེ་འཛིན་གཙོ་བོར་བྱེད་པ་ནི། སྦྱོར་བ་དངོས་ཀྱི་ཏིང་ངེ་འཛིན་དང་། ཡོངས་སུ་དག་པའི་
ཏིང་ངེ་འཛིན་ལ་བརྟེན་ནས་ལྷན་ཅིག་བསྒོམས་ཀྱང་རུང་སྟེ། ཕྱི་ཕུང་པོ་དང་འབྱུང་བ་རྣམ་
པར་དག་པ་དང་། ནང་ལས་དང་ཉོན་མོངས་པ་རྣམ་པར་དག་པ་དང་། གསང་བ་ཡུལ་
དང་དབང་པོ་ལྔ་རྣམ་པར་དག་པ་ནས། རིག་ལྔའི་སངས་རྒྱས་སུ་བདག་ཡིད་གྱུར་པ་ནི།
ཡི་དམ་གྱི་ལྷ་དང་བདག་ཉིད་རིག་པ་གཅིག་གི་བསྡུས་པའི་ཡུན་ལྟར་བསྒོམས་པའི། ལྷ་ལ་
བཟང་དུ་མེད་པར་ཤེས་ཏེ། དངོས་གྲུབ་རང་ལས་བྱུང་བ་དང་། བདག་ལ་ངན་དུ་མེད་པར་
རྟོགས་པའི། དེ་ཉིད་དུ་སྒྱུ་ལུས་ལྷའི་སྐུར་སངས་རྒྱས་པར་ནུས་པས་འོག་མ་ལས་ཁྱད་པར་
356

པོད་གཉིས་པ་ཟབ་གཏེར་གྱི་སྐོར།
དུ་འཕགས་ཤིང་བསྐྱེད་རྒྱུའི་ལྷ་དང་བདག་གཉིས་སུ་མེད་པར་རྟོགས་པས་དོན་དམ་དང་
ཀུན་རྫོབ་ཀྱི་མིང་མེད་ཅིང་། ཟབ་མོ་རྣལ་འབྱོར་གྱི་ཆ་སྙོམས་པར་སྤྱོད་ཅིང་། ཕྱག་རྒྱ་བཞི་
དང་། ཏིང་ངེ་འཛིན་གསུམ་སྒོ་ནས་བདེན་པ་དབྱེར་མེད་ཟབ་གསལ་གཉིས་སུ་མེད་པའི་ཡེ་
ཤེས་བསྒོམ་ཞིང་། ལང་ཚོས་སྙིང་ལ་འགྲོགས་པས་ལག་པ་ཟུང་འབྲེལ་བའི་བདེ་བའི་
ཚིམས་པའོ། །ནང་པ་ཐབས་བདག་གི་དམ་ཚིག་སེམས་དཔའ་ལ། ཕུན་སུམ་ཚོགས་པ་
བཞི་དང་ལྡན་པ། ཡིག་འབྲུ་ཏིང་ངེ་འཛིན་སེམས་དཔའ་ལ། གསལ་བ་གསུམ་དང་ལྡན་པ།
ཡེ་ཤེས་རྣམ་པ་གཉིས་ལ། ཞི་བ་དང་ཁྲོ་བོར་གསལ་བ་ཉིད་དོ། །ཀུན་རྫོབ་ཙམ་དུ་སྦྱང་བྱ་
ཕུང་པོ་དང་ཁམས་ལ་སོགས་པ་ལྷ་དང་ལྷ་མོའི་དཀྱིལ་འཁོར་དུ་གནས་དེ། ཕུང་པོ་ལྔ་དང་
༔ འབྱུང་བ་ལྔ་དང་། ཡུལ་ལྔ་དང་། ཉོན་མོངས་པ་ལ་སོགས་པ་སྦྱོངས་ལ། དོན་ལ་སྦྱངས་
གཞི་དབྱིངས་རང་བཞིན་རྣམ་དག་གི་སྟེང་ན། སྦྱང་བྱ་ཕུང་པོ་ཁམས་དང་གཟུང་འཛིན་ལ་
སོགས་པར། སྦྱོང་བྱེད་བསྐྱེད་རྫོགས་ཐབས་ཀྱི་རིམ་པས། སྦྱངས་འབྲས་སྐུ་དང་ཡེ་ཤེས་
སུ་གྲུབ་པ། མིང་འདོགས་་ཀྱི་གཉིས་སྣང་དང་བྲལ་བ་རྟོགས་པ་ཡིན་ནོ། །རང་འདྲའི་
རིགས་མདངས་སྙོམས་པར་ཞུགས་པའི་བདེ་བ་ཆེན་པོས་ཉམས་སུ་མྱོང་བའོ། །
བརྒྱད་པ་ལུང་ཨ་ནུའི་ཐེག་པ་ནི། དབྱིངས་དང་ཡེ་ཤེས་འདུ་འབྲལ་མེད་པས།
སྤྲོས་པའི་མཐའ་གང་དུ་ཡང་མི་དམིགས་པའི། རྫོགས་རིམ་ཤེས་རབ་གཙོ་བོའི་སྒྲུབ་པ་སྟེ།
རྟོགས་པའི་ལྟ་བ་རྒྱུན་མ་དཔེ་ཤོག་ངོ་ཅིག་ཚང་མི་འདུག མ་གསུམ་ལས་བྱ་སྤྱོད་ཀྱི་ལུས་ངག་ཡིད་
གསུམ། ལྷ་སྔགས་ཏིང་ངེ་འཛིན་གསུམ་དུ་གསལ་བས། མཁྱེན་སྤྱོད་ལེགས་པའི་ཐུན་མོང་
གི་དངོས་གྲུབ་བརྒྱད་དང་ཡོ་གས་མཆོག་གི་དངོས་གྲུབ་སྟེ། སྐྱེ་བ་བཅུ་དྲུག་ཚུན་དུ་འབྲས་
བུ་་ཐོབ་ཏུ་འདོད་པ་དང་། མ་ཧཱ་ཨ་ནུ་གཉིས་ཀྱིས་རྡོ་རྗེའི་ལུས་ལ་རྩ་ཐིག་རླུང་གསུམ་གྱི་
གནད་དུ་བསྣུན་པས། སྐྱེ་བ་གསུམ་མམ། བདུན་ལས་མི་འདའ་བའི་འབྲས་བུ་་མངོན་དུ་
བྱེད་པ་དང་། ཁྱད་པར་མཆོག་གི་ཨ་ཏིས་སྣང་བ་བཞི་ཡོན་གཏན་ལ་ཕབ་པས། སྐྱེ་འཆི་
357

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བར་དོ་གསུམ་གང་རུང་ལ་ངེས་པར་གྲོལ་བའི་སྐོར་རྣམས། གཞུང་འདིས་ཡོངས་སུ་
རྫོགས་པ་བསྟན་ཏེ་སླར་གཏུམ་མོའི་མཇུག་ཏུ་སྲོག་ཐུར་བསྲེ་བ་ནི། རང་བཞིན་རྡོར་
སེམས་ཡབ་ཡུམ་ཏུ་གསལ་བའི་ཕོ་རླུང་མན་ངག་ལྟར་འོག་ཏུ་རིམ་པས་འཆིངས་བས། ཕོ་
རླུང་སྲོག་དམར་ཆའི་ལས་བྱེད་དང་གཅིག་ཏུ་བསྲེས་པ་ནི། ལེན་དུ་མས་གོམས་ཤིང་འདྲེས་
པར་བྱས་པས། ཐིག་ལེ་གོ་བཟློག་ཏུ་གནོན་པ་སྲོག་ཐུར་བསྲེ་བ་དངོས་ནི། རོ་རྐྱང་སྤངས་
པའི་དབུ་མ་སྟོང་གསལ་གྱི་མར་སྣར། རླུང་སེམས་འདྲེས་པའི་ཐིག་ལེ་དཀར་པོ་འཚེར་ལ་
འགྲིམ་པའི་རྣམ་པ་ཅན་གསལ་བར་དམིགས་ནས། ཧཱུྃ་ཧཱུྃ་ཞེས་དབུགས་ཀྱི་མཁལ་ཁུང་
གཉིས་འུབ་འུབ་ཡར་འཐེན་པས། རྡོ་རྗེའི་བུ་ག་ནས་ཐིག་ལེ་དེ་རླུང་གི་ལྕགས་ཀྱུས་ཡར་
དབུ་མའི་ནང་དུ་འུད་ཀྱིས་དྲངས་ཏེ་ཡར་སྣའི་དྷུ་ཏིའི་བུ་ག་ནས་ཕྱིར་རྒྱངས་ཀྱིས་ཐོན་པར་
བསམ་ཞིང་། རླུང་ཅུང་ཟད་ཕྱིར་འབུད་པས། ཕྱི་ལ་དར་ཅིག་འཛིན་ཅིང་། སླར་ཡང་རླུང་
གྲོགས་ཚུར་རྔུབ་པའི་ཚེ། ཡར་སྣ་དབུ་མའི་ནང་དུ་མར་སོང་ནས་རྡོ་རྗེའི་ནོར་བུའི་བུ་ག་
ནས་ཡུམ་གྱི་མཁའ་གསང་དུ་སྐར་མདའ་འཕངས་བཞིན་སོང་བར་བསམ་གནད་འདི་མ་
འབྱོངས་བར་དུ་བསྒོམས་པས། སྲོག་སྲོག་ཐུར་འདྲེས་པའི་ངེས་པ་ཡང་། དོན་ལ་གཟུང་འཛིན་འདྲེས་པའམ།
སྣང་སེམས་འདྲེས་པ་ལ་བྱ་བ་ཡིན་པས། གཟུང་འཛིན་གཡོ་མེད་དུ་བཅིངས་པས། གཉིས་མེད་དུ་འདྲེས་པར་བྱེད་པའི་མིང་
དཀར་ཆ་ཡིན་པས། ཁུང་དུ་ཆུད་པར་བྱའོ། །ཞེས་བྷི་མ་ལ་ཆེན་པོའི་གསུངས། ཐུར་གཅིག་ཏུ་འདྲེན་ནས་དཀར་
ཆ་ཐུར་སེལ་གྱི་ཐུར་དུ་འབྱིན་པའི་བྱ་བ་མི་ཕྱེད་པར་སྟེང་དུ་མནན། དམར་ཆ་སྲོག་གི་སྟེང་དུ་
འཛག་པའི་བྱ་བ་མི་བྱེད་པར་འོག་ཏུ་གནོན་པས། གོ་བཟློག་གནས་འདོན་ཞེས་པ་སྟེ། སྐབས་
འདིར་སྐྱེས་པའི་སྲོག་དཀར་ཆ་དང་། བུད་མེད་ཀྱི་ཐུར་སེལ་དམར་ཆ་ཐ་སྙད་དུ་བཏགས་སོ། །
མངལ་ནས་སྐྱེས་མ་ཐག་ཏུ། ཕ་ལས་ཐོབ་པའི་དྭངས་མ་ཆུ་ཁམས་ཡིན་པའི་ཐུར་
དུ་འབབ་ཏུ་བཟློག་ཏེ་སྤྱི་གཙུག་གི་ཧཾ་དུ་སོང་། མ་ལས་ཐོབ་པའི་དྭངས་མ་མེ་ཡིན་པའི་
གྱེན་དུ་འགྲོ་རྒྱུ་བཟློག་སྟེ། འོག་གསང་བའི་འཁོར་ལོའི་ཨཱཿཤད་ཀྱི་ནང་དུ་སོང་དུས་དེར་
358

པོད་གཉིས་པ་ཟབ་གཏེར་གྱི་སྐོར།
བྱིས་པ་ལ་ཨཱཿཧཾ་སྒྲ་འབྱུང་བ་ཡིན་ནོ། །མ་སྐྱེས་བར་དུ་སྙིང་ཁའི་འཁོར་ལོ་ཉིད་ལ་མ་གྱེས་
པར་གནས་སོ། །མེ་ཆུའི་ཁམས་འདི་ཉིད་ཇི་ལྟར་བར་རང་རང་གི་ལས་བྱས་ན་ཟད་པར་
འགྱུར་བའི་ཕྱིར་འཆི་ལ། གོ་བཟློག་པའི་མཐུས་ཚེ་རིང་ཞིང་གནས་པར་ངེས་པས་འདི་གོ་
བ་གལ་ཆེའོ། །ཚེའི་གནད་རྒས་པ་གཞོམས་ཤིང་། འཆི་བ་སྐྱེངས་སུ་འཇུག་པ་ཆགས་ལམ་
བདུད་རྩིའི་སྐོམ་འཐུང་འདི་དང་། གཞན་ཡང་ནམ་མཁའ་ཟས་སུ་ཟ་བ་ནི། ལག་གཉིས་
སྤུས་བཀབ་ཏུ་བྱས་ཏེ། རླུང་རོ་ཕྱིར་ཅུང་ཟད་དྲག་པ་ལེན་གསུམ་བུས་ལ། ནམ་མཁའ་རྒྱ་
ཆེ་བ་ལ་སེམས་གཏད་ལ། ངག་ཏུ་ཧུབ་ཧུབ་ཅེས་སྒྲ་བཅས་ཀྱི་ཁ་ནས་བཏུང་པས། ཕྱི་རོལ་
གྱི་ནམ་མཁའི་རང་བཞིན་སྔོ་མཐིང་གི་རྣམ་པར་ལྟེམ་གྱིས་ཞུ་ནས། ལྕེ་ཐོག་ཏུ་བྱུང་བ་ཁ་
བཀང་ནས་ཡང་ཡང་མིད་དོ། །ཡང་ལྕེའུ་ཆུང་གི་དབུས་སུ་ཟླ་བའི་སྙིང་པོ་ལྟ་བུའི་བདུད་
རྩིའི་ས་བོན་སྲན་ཆུང་ཙམ་པའི་ཐིག་ལེ་ལས་བདུད་རྩིའི་ཆིལ་ཆིལ་ལ་བབས་པའི་ལུས་
གང་བར་བསམ་ཞིང་། ལྕེའི་རྩེ་མོས་བསྒུལ་བའི་མཆིལ་མ་སྒྲ་བཅས་ཡང་ཡང་མིད་ཅིང༌།
བར་རླུང་བཟུང་ཞིང་མནན་པའོ། །དེ་ལྟར་སྲོག་ཐུར་གཅིག་འདྲེས་པའི་མཐུས། ལྟེ་བར་
གཏུམ་མོའི་མེ་འབར་བའི་ཉམས་སྣང་དང་། གཡོན་རླུང་དག་པའི་ལྷའི་སྤྱན་དང་། ལྕི་བའི་
རླུང་དག་པའི་ལྷ་ཡི་རྣ་བ་དང་། དབུ་མའི་རླུང་དག་པས་གཞན་སེམས་ཤེས་པ་དང་།
གཤང་བའི་རླུང་དག་པས་སྔོན་གྱི་སྐྱེ་བའི་གནས་དྲན་པ་དང་། གཡས་རླུང་དག་ཅིང་རྫས་
སྦྱོར་